# Josep Saborit Vilar

Josep Saborit Vilar (València, 1972) és un filòleg valencià, autor d'estudis sobre dialectologia i fonètica valenciana.
Les seues publicacions es poden agrupar en diversos temes:
* Dialectologia: l’obra El valencià de les alqueries, prologada per Lluís Gimeno Betí, és un estudi dialectològic del parlar del municipi de Les Alqueries, emmarcat en el diasistema lingüístic de la Plana de Castelló. L'article «Alguns canvis intergeneracionals en el valencià de la Plana Baixa», analitza els canvis lingüístics entre diverses generacions de valencianoparlants de la Plana Baixa i explica la influència que hi ha tingut el castellà i el valencià normatiu vehiculat per via escolar i mitjans de comunicació.
* Fonètica: l’obra Millorem la pronúncia (col·lecció Recerca de l'Acadèmia Valenciana de la Llengua, amb pròleg de Josep-Lluís Doménech i epíleg de Joan Julià-Muné), descriu la fonètica valenciana i exposa el problema que l'empobriment fonològic representa per a l’idioma.
* Gramàtica: en l’article «La vàlua d’Enric Valor com a gramàtic: dos propostes» es contrasten les aproximacions dels lingüistes Abelard Saragossà i Maria Conca sobre les aportacions d'Enric Valor com a gramàtic, on destaca, a més del seu paper com divulgador de l’obra de Pompeu Fabra, els aspectes en què diferix del gramàtic català i adapta les seues prescripcions a la realitat valenciana.
* Lèxic: en l’article «Xurros, els valencians del riu blanc», es fa un estudi de la paraula xurro remuntant-se als orígens no pejoratius del terme, tractant de recuperar el sentit històric del mot.
* Onomàstica i antroponímia: en l’article «L'empremta occitana en els llinatges de la Plana de Borriana», s'analitzen els cognoms típics de Borriana i viles veïnes per a valorar la magnitud dels moviments poblacionals des d'Occitània cap a l’antic Regne de València.
Saborit va col·laborar en l’Atles Lingüístic de la Comunitat Valenciana, realitzant enquestes al municipi de Ribesalbes.

## Publicacions

* 2019 — Els sons del valencià. Tabarca Llibres. EAN 9788480254823.
* 2016 — «L'empremta occitana en els llinatges de la Plana de Borriana», dins Paraula d’Òc, època II, núm. 14, pàg. 7-54. ISSN 1577-2047
* 2014 — «La vàlua d’Enric Valor com a gramàtic: dos propostes», dins Aula de Lletres Valencianes - Revista Valenciana de Filologia, núm. 4, pàg. 137-158. Institució Alfons el Magnànim. ISSN 2253-7694.
* 2014 — «Xurros, els valencians del riu blanc» dins Camins, terres i paraules. II Jornades sobre els altres parlars valencians de base castellanoaragonesa (Énguera, 2013), pàg. 359-365. Editorial Denes. ISBN 978-84-942577-3-5
* 2012 — «Fonètica tradicional i fonètica estàndard: unes consideracions sobre l'estàndard oral valencià», pàg. 22-23, dins XXIX Cursos d’estiu, Valencià, juliol 2012. La llengua en el seu context VI. La llengua oral en els mitjans de comunicació.
* 2011 — «Alguns canvis intergeneracionals en el valencià de la Plana Baixa», dins Aula de Lletres Valencianes - Revista Valenciana de Filologia, núm. 1, pàg. 137-158. Institució Alfons el Magnànim. ISSN 2253-7694.
* 2009 — Millorem la pronúncia. Acadèmia Valenciana de la Llengua. ISBN 978-84-482-5297-7
* 1998 — El valencià de les alqueries. Estudi dialectològic d’aquest parlar dins del diasistema lingüístic de la Plana de Castelló. Diputació de Castelló. ISBN 978-84-86895-99-0

## Premis

* 2016 — Premi Bons Òmes de l’associació Òc-València, pel treball «L'empremta occitana en els llinatges de la Plana de Borriana».
* 2009 — Premi Joaquim Garcia Girona, en la I Jornada sobre el valencià de Taula de Filologia Valenciana, pel treball «Alguns canvis intergeneracionals en el valencià de la Plana Baixa».

## Referències

* ↑ «Currículum de Lluís Gimeno Betí». Arxivat de l'original el 22 de gener 2018. [Consulta: 21 gener 2018].
* ↑ Saborit Vilar, Josep. El valencià de les alqueries. Estudi dialectològic d’aquest parlar dins del diasistema lingüístic de la Plana de Castelló. Diputació de Castelló, 1998. ISBN 978-84-86895-99-0.
* ↑ Saborit Vilar, Josep «Alguns canvis intergeneracionals en el valencià de la Plana Baixa». Aula de Lletres Valencianes - Revista Valenciana de Filologia. Institució Alfons el Magnànim, núm. 1, 2011, pàg. 137. ISSN: 2253-7694.
* ↑ «Publicacions de l’Acadèmia Valenciana de la Llengua». [Consulta: 21 gener 2018].
* ↑ «Un llibre fonamental: «Millorem la pronúncia»». El Punt Avui, 08-02-2010. [Consulta: 21 gener 2018].
* ↑ Saborit Vilar, Josep «La vàlua d’Enric Valor com a gramàtic: dos propostes». Aula de Lletres Valencianes – Revista Valenciana de Filologia, núm. 4, 2014, pàg. 271. ISSN: 2253-7694.
* ↑ Saborit Vilar, Josep «Xurros, els valencians del riu blanc». Camins, terres i paraules. II Jornades sobre els altres parlars valencians de base castellanoaragonesa (Énguera, 2013), 2014, pàg. 359-365.
* ↑ Albesa Pedrola, Elena «[http://studylib.es/doc/8491182/descarga-completa---instituci%C3%B3n-fernando-el-cat%C3%B3lico Ressenya sobre l’obra Camins, terres i paraules. II Jornades sobre els altres parlars valencians de base castellano-aragonesa (Énguera, 2013)]». Archivo de Filología Aragonesa. Diputació de Saragossa, vol. 70, 2014, pàg. Pàg. 311. ISSN: 0210-5624.
* ↑ Saborit Vilar, Josep «L'empremta occitana en els llinatges de la Plana de Borriana». Paraula d’Òc, època II, núm. 14, 2016, pàg. 7-54. ISSN: 1577-2047.
* ↑ «Biografia de Josep Saborit Vilar en la seua pàgina web». [Consulta: 21 gener 2018].
* ↑ «Entrevista amb Josep Saborit, autor de «Millorem el llenguatge»». Pàgina26TV, 10-08-2011. [Consulta: 21 gener 2018].
* ↑ «Josep Saborit Vilar s'emporta el premi "Bons Òmes" per un treball sobre cognoms de la Plana de Borriana». Scoop.it - Onomàstica, 30-06-2016. [Consulta: 21 gener 2018].
* ↑ «Dictada occitana 2016». Òc-València, 04-02-2016. [Consulta: 21 gener 2018].
* ↑ «Jornades de Taula de Filologia Valenciana». [Consulta: 26 febrer 2018].

## Enllaços externs

* Josep Saborit Vilar en Academia.edu
* Entrevista a Josep Saborit Vilar en Andorra Difusió. 13 d’abril de 2015
* Entrevista a Josep Saborit Vilar en Pàgina26TV. 10 d’agost de 2011
* Ressenya de l'estudi de Josep Saborit El valencià de les alqueries, per l'acadèmic de l'AVL Àngel Vicent Calpe Climent.